Legal Document

Category: 2181

Text:
8. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ ΄Αριθ. 253656/4233 της 5/26 ΄Απρ.1969 (ΦΕΚ Β΄ 282) Περί μελισσοτοξικής κατατάξεως μυκητοκτόνου DODINE ως και ανακατατάξεως εντομοκτόνου PHOSALONE. ΄Εχοντες υπ’ όψιν: 1.Το εδάφ. ε΄ του άρθρ. 32 του Νόμ. 2147/52. 2.Το άρθρ. 21 του Νόμ. 2147/1952 τεθέν εν ισχύϊ δια του υπ΄ αριθ. 284/21.3.1966 Β.Δ/τος (ΦΕΚ 77/Α/2.4.1966). 3.Την υπ΄ αριθ. 163455/6102/8.7.1968 απόφασιν ημών. 4.Την υπ΄ αριθ. 461/6.3.1969 γνωμοδότησιν της Επιτροπής Ελέγχου Γεωργικών Φαρμάκων, αποφασίζομεν: α)Κατατάσσομεν το μυκητοκτόνον DODINE (MELP-REX) εις την ΙΙ κατηγορίαν των σχετικώς αβλαβών δια τας μελίσσας φυτοφαρμάκων. β)Ανακατατάσσομεν το εντομοκτόνον PHOSALONE (ZOLONE) εις την ΙΙ κατηγορίαν των σχετικώς αβλαβών δια τας μελίσσας φυτοφαρμάκων. γ)Καθιστώμεν υποχρεωτικήν την εντός έτους από της δημοσιεύσεως της παρούσης αναγραφήν επί της ετικέττας των ως άνω φυτοφαρμάκων της ενδείξεως: «Σχετικώς αβλαβές δια τας μελίσσας» και με μέγεθος γραμμάτων οίον ορίζεται εις το εδάφ. β΄ της υπ΄ αριθ. 163455/6102/8.7.68 αποφάσεώς μας.